En realidá, nengún llingüista qu'exerza responsablemente la so profesión, diz que l'asturianu seya un dialectu del castellanu: ye una constatación científica que l'asturlleonés vien directamente del llatín, y lo que vien directamente del llatín llámase llingua románica, a pesar de los remilgos ideolóxicos que dellos puedan caltener. Polo tanto, nun ye  tan nuevo qu'Inés Fernández-Ordóñez dea esi enfoque, anque siempre presta constatalu, claro. Inés, que ye una importante llingüista y dialectóloga, cónstame que conoz bien la realidá llingüística d'Asturies.